cyanic-selkie/wikianc huggingface dataset:
Hefei
Maantiede
Hefei sijaitsee Chao-järven vieressä Anhuin maakunnassa Kiinan itäosissa. Kaupunki sijaitsee maakunnan keskiosissa, 89 kilometriä Huainanista etelään ja Wuhusta 118 kilometriä luoteeseen. Dabievuoret sijaitsevat kaupungista lounaaseen.
Policy
Policy on Helsingin yliopiston Valtio-opin opiskelijoiden neljä kertaa vuodessa ilmestyvä lehti. Paperilehteä on julkaistu vuodesta 1978 ja sähköistä versiota vuodesta 2008. Paperilehden tunniste on ISSN: 1235-4031 ja verkkolehden ISSN 2323-9468. Lehti ilmestyi vuosina 1989 ja 1990 myös nimellä Påliisi. Lehti käsittelee ajankohtaisia opiskelijaelämään ja yhteiskuntaan liittyviä aiheita, ja sitä toimittavat Helsingin yliopiston politiikan ja viestinnän opiskelijat.
Hefei
Ilmasto
Hefeissa on Köppenin ilmastoluokituksen mukaan subtrooppinen kostea ilmasto. Vuodenaikojen erot ovat selkeät, kesällä on lämmintä ja sateista, kun taas syksyllä on aurinkoista ja viileää. Vuoden keskilämpötila on noin 16 °C ja keskimääräinen sademäärä 950 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 140 millimetriä. Joulukuu puolestaan on kuivin kuukausi. Silloin keskimääräinen sadanta on 29 millimetriä.
Historia
Ennen ajanlaskun alkua Hefei oli osa Chun valtiota. Kaupunki sai nykyisen nimensä Han-dynastian aikana 100-luvulla eaa. Kaupunki vaihtoi omistajaa useaan kertaan 300–500-luvuilla, ja sen nimi sekä hallintoasema vaihtuivat niin ikään. 500-luvun lopulta 1400-luvulle asti kaupunki oli Lun prefektuurin hallinnon istuntopaikkana. Hefei tunnettiin nimellä Fuzhou vuoteen 1912 asti. Ennen ensimmäistä maailmansotaa kaupunki oli lähinnä maanviljelyn ja käsityön keskus. Vuonna 1952 kaupungista tuli Anhuin maakunnan pääkaupunki.
MMMag
MMMag (MultiMedia Magazine) oli vuoden 1998 lokakuusta vuoden 1999 marraskuuhun Suomessa ilmestynyt tietokonelehti. Lehden lopettamisen jälkeen lehden tilanneille lähetettiin MMMag:n sijaan Internet-lehteä. Tilaajat saivat kuitenkin vain yhden Internet-lehden näytenumeron, sillä kyseisen lehden irtonumero maksoi tuolloin lähes saman verran kuin verrattain edullisen MMMag:n vuositilaus.
Hefei
Hallinnollinen jako
Piirikuntatasolla kaupunki jakautuu neljään kaupunkipiiriin, neljään piirikuntaan ja yhteen piirikuntatason kaupunkiin.
MMMag
Lehti oli tiettävästi Euroopan ensimmäinen POP-periaatteella (pay only postage/maksa vain jakelukustannukset) tuotettu PC-, internet- ja multimedialehti.
Hefei
Talous
Hefeissa on monipuolista teollisuutta. Kaupungin tehtaat tuottavat esimerkiksi lannoitteita, teollisuuskemikaaleja, laitteita, elektroniikkaa ja alumiinia. Hefei on maakuntansa talouden keskus.
Liikenne
Valtatiet 206 ja 312 kulkevat Hefein kautta. 206 kulkee kaupungista pohjoiseen ja etelään, kun taas 312 kulkee länteen ja itään. Kaupungista on myös rautatieyhteydet viiteen eri suuntaan. Hefei Xinqiaon kansainvälinen lentoasema palvelee kaupunkia ja sen ympäristöä. Se sijaitsee Feixin piirikunnassa, 31,8 kilometriä kaupungin keskustasta. Lentoaseman rakentaminen alkoi vuoden 2008 lopussa. Lentoasema otettiin käyttöön 30. toukokuuta 2013. Samalla vanha Hefei Luogangin kansainvälinen lentoasema otettiin pois käytöstä.
Server Side Includes
Server Side Includes (SSI) on HTTP-palvelimella suoritettava komentosarjakieli. Nimensä mukaisesti kielen suurin hyöty tulee palvelimen tiedostojen sisällytyksestä verkkosivuun, mutta kieli tukee myös muutamia muita toimintoja, kuten erilaisten komentojen ajamista ja niiden tulosteen kokoamista sivun osaksi ja ympäristömuuttujien tulostamista. Näiden lisäksi kielessä on alkeellinen ehtolausemoottori, joka tukee if-elseif-else -ehtoja.
Yleisistä palvelinohjelmistoista ainakin Apache, LiteSpeed, nginx, lighttpd ja Internet Information Services tuntevat tekniikan.
San Lorenzo Tenochtitlán
thumb San Lorenzo Tenochtitlán oli muinainen intiaanien rakentama temppelikeskus Etelä-Meksikossa. Paikalta on löydetty monia kivipäitä, joista seudun muinaiset asukkaat olmeekit parhaiten tunnetaan. San Lorenzo kukoisti noin 1200-900 eaa. Se oli varhaisin suuri olmeekkien keskus.
Alueelle oli ennen sen tuloa paikalliseksi keskukseksi vuosisatoja kestänyt paikallaan pysvä maanviljelyasutus ja läheisessä El Manatissa noin 1600 eaa. uhrikeskus. El Manatissa oli uhripaikkana käytetty suo.
San Lorenzo rakennettiin noin 700 ha laajuiselle kummulla, ja sen ydinkeskusta kattoi 55 ha. Kumpua muotoiltiin noin 2 miljoonaa tonnilla maata, joka kannettiin paikalle koreilla. Huippukaudella siellä asui 5500 ihmistä, ja ympäristö mukaan lukien 13 000 ihmistä.
San Lorenzon aikona olmeekkikulttuurin vaikutus levisi laajalle Mesoamerikassa. Noin 900 eaa. paikka käytännöllisesti katsoen hylättiin. La Venta nousi olmeekkialueen keskuspaikaksi.
Vaiheet
San Lorenzossa ja sen ympäristössä 1960-luvulla kaivauksia johtaneet arkeologit Michael Coe ja Richard Diehl määrittivät kahdeksan eri asutusvaihetta:
Puolijohdeteollisuus
thumb| Piikiekkoja, joilla on mikropiirejä. Puolijohdeteollisuus on teollisuuden ala, joka on käynnistynyt puolijohdekomponenttien, kuten transistorien teollisen valmistuksen alkaessa 1950-luvulla Yhdysvalloissa. Alan pioneeriyrityksiä ovat Shockley Semiconductor, Fairchild Semiconductor ja IBM. Pelkästä transistorien valmistuksesta ala on laajentunut mikropiireihin, jonka sovelluskohteita ovat muistit (muistipiirit), suorittimet (mikroprosessorit) ja litteät näyttölaitteet. Yhdistävänä tekijänä alan yrityksillä on nykyään samankaltainen valmistusteknologia ja asiakkaat eli elektroniikkateollisuus.
Puolijohteiden valmistustekniikka
Puolijohdeteollisuuden tuotteita valmistetaan useimmiten piikiekoille, mutta myös lasille ja erilaisille keraameille sekä muoveille siirtämällä niiden pinnalle kaasufaasissa metalleja ja metallioksideja ohuiksi, jopa muutaman atomin paksuisiksi kalvoiksi. Tätä tekniikkaa kutsutaan ohutkalvon kasvatukseksi. Ohutkalvorakenteet voivat olla hyvin monimutkaisia. Tyypillinen pinnoitusmenetelmä on CVD (Chemical Vapor Deposition) ja sen erilaiset muunnelmat. Suomessa teolliseksi prosessiksi kehitetty ALD (Atomic Layer Deposition) on eräs muunnelma kaasufaasipinnoituksesta, jossa kalvoja pystytään rakentamaan atomikerroksittain. Kalvoja voidaan myös poistaa, kun halutaan muodostaa erilaisia johdekuviointeja ja silloin menetelmänä on syövytys, jota sanotaan myös etsaukseksi.
Piin lisäksi käytetään yhdistelmiä, jotka yhdistävät on kahta tai useampaa alkuainetta kuten pii (Si) ja hiili (C) muodostavat piikarbidia (SiC). Muita materiaaleja käytetään muun muassa sähköautojen virran hallintaan, 5G-verkoissa ja tutkissa sekä valokuitulinkeissä. Yleisiä yhdistelmiä ovat galliumarsenidi (GaAs), galliumnitridi (GaN), piikarbidi (SiC), indiumfosfidi (InP) ja alumiini-gallium-indium-fosfidi (AlGaInP).
Tekniikan kehitys
Puolijohdeteollisuus syntyi 1950-luvulla yksittäisten transistorien valmistuksella, joka johti useampien transistorien integrointiin mikropiireiksi 1960- ja 1970-luvuilla.
Mikropiirit valmistetaan yhä 1970-luvulla kehitetyn MOS-tekniikan (esimerkiksi CMOS ja MOSFET) muunnoksilla. Optisen litografian tekniikoilla, joilla valokuvausta muistuttavilla menetelmillä tuotetaan mikropiirin johdinkuviot, on pystytty muutaman vuoden välein pienentämään niin sanottua viivan leveyttä eli pienintä johtimen paksuutta ja saavutettu suurempi pakkaustiheys transistoreille.
Transistorien pakkaustiheyden kehittymistä kustannuksien pysyessä vakiona on ennustettu Mooren lailla, Dennard-skaalaus lisäsi havainnon virran ja jännitteen pienentymisestä transistorin pienentymisen mukaan. Lisäksi pienempi transistori vaihtaa tilaa nopeammin jolloin suorituskyky on parempi. Silicon On Insulator (SOI) tekniikka on yksi kehitysaskeleista, jolla on saavutettu suurempi nopeus ja pienempi virrankulutus.
Tekniikan siirtyessä 22 nanometristä 16 nanometriin tasotransistoreista siirryttiin FinFET-tekniikkaan. Tämän korvaajaksi on esitetty GAAFET-tekniikkaa. GAAFET-rakenteita tulee käyttöön kahden ja kolmen nanometrin transistorien valmistuksessa. Huolimatta GAAFET:in parannuksista FinFET säilyy joiden valmistajien suosiossa koska uskovat pystyvänsä puristamaan siitä enemmän irti. IBM on valmistanut ensimmäisen kahden nanometrin valmistustekniikkaa käyttävän koepiirin. Kolmiulotteisten rakenteiden myötä käytetyn prosessin tulkinta kertoo "vastaavan kaksiulotteisen piirin" koon ja transistoritiheys on usein tarkempi mittayksikkö.
Piirien pinoamisella pinta-alan kasvattamisen sijaan pyritään saamaan lisää kaistanleveyttä muistipiireistä. Pinoamista esitettiin jo 1960-luvulla. Pinoamisella etäisyydet saadaan pieneksi, mutta tekniikka piirien läpikuljettamiseen on ollut vaikeaa.
ASML toi markkinoille EUV-litografialla (extreme ultraviolet) valmistamiseen käytettävät laitteet vuonna 2017. EUV-litografia käyttää 13,5 nanometrin aallonpituutta kun aiempi syvä ultravioletti (deep ultraviolet) käytti 193 nanometrin aallonpituutta. Puolijohdeteollisuuden "valimot" käyttävät tusinasta kahteenkymmeneen valmistuslaitteita ja tarvitsevat suuria tuotantovolyymeja, jolloin tuottosuhdetta voi kehittää ja kustannukset voi kattaa. Mikropiirien valmistuksessa on noin, joissa on jokaisessa 100–500 muuttujaa. Jos jokaisen vaiheen onnistumissuhde on 99,9% niin alle neljännes lopullisesta tuotteesta on käyttökelpoista. EUV-litografia vaatii erittäin puhtaita ympäristöjä johtuen ilman aiheuttamasta valon siroamisesta sekä valon absorboitumisesta pienillä aallonpituuksilla.
Vuonna 2004 löydetty grafeeni voi jatkossa mahdollistaa huomattavasti pienemmät mikropiirit.
MOS-transistoreja on valmistettu viidessä vuosikymmenessä transitoria, joka on 99,9 prosenttia transistoreista.
Mikropiirien massatuotanto
Mikropiirien kaikkien, jopa noin sadan pinnoitusvaiheen tekeminen, voi tuottaa tulokseksi niinkin pitkän läpimenoajan kuin 3 kuukautta. Useimmiten koko tuotanto tehdään puhdastiloissa. Kun kaikki pinnoitusvaiheet piikiekolle on tehty, kiekko paloitellaan prosessoreiden kokoisiin paloihin, jotka sitten paketoidaan siten, että ne ovat asennettavissa piirikorteille. Koska pinnoitus kaikkine vaiheineen kestää kauan eikä aika ole riippuvainen pinnoitusalan koosta, myös litteät näytöt tehdään neliömetrin tai suuremmillekin laseille, jotka myös pinnoituksen jälkeen paloitellaan. Mitä suurempi alusta sitä parempi tuottavuus. IC-piirien ja muistisirujen massatuotantoteollisuus alkoi siirtymään 2000-luvun ensimmäisellä vuosikymmenellä halkaisijaltaan (8") kiekoista  (12") kiekkoihin ja täysautomaattisiin "mega"-tehtaisiin aluksi paljolti sellaisten valtioiden tuella, jotka halusivat kasvattaa puolijohdeteollisuuttaan. Valmistus on aloitettu 1970-luvulla 1 tuuman kiekoilla, jota seurasivat 2 ja 3 tuumaa sekä, ja  kiekot. Standardointi on valmiina kiekkoihin, mutta teknisenä ongelmana 2010-luvulla ollut EUV (Extreme Ultra Violet) litografian käytettävyys tuolle kiekkokoolle. On myös esitetty kannattavuuslaskelmia, jotka eivät tue siirtymistä suurempaan kokoon nykyisillä tehdasinvestointien kustannuksilla.
Vuoden 2021 tuotantovaikeudet
Vuonna 2021 raportoitiin globaaleista tuotantovaikeuksista, jonka johdosta muun muassa autovalmistajat ovat joutuneet rajoittamaan tuotantoaan ja joka vaikuttaa myös kuluttajaelektroniikan saatavuuteen. Syiksi piirien pulalle on sanottu COVID-19 -pandemia ja Taiwanissa oleva kuivuus, mutta myös Kiinan ja Yhdysvaltain välillä olevaa kauppasotaa on esitetty syyksi. Koronapandemian johdosta kuluttajaelektroniikan kysyntä on myös kasvanut huomattavasti kun etäopetus ja etätyö yleistyivät nopeasti. Maaliskuussa 2021 Renesasin tuotantolaitoksella oli tulipalo, jonka arvioidaan vaikeuttavan autoteollisuuden piirien saatavuutta entisestään. Pulan seurauksena yhdysvaltalaiset valmistajat ovat lähettäneet kirjeen Yhdysvaltain presidentille Joe Bidenille, joka on pyytänyt kongressilta 50 miljardin dollarin rahoitusta puolijohteiden valmistukseen ja tutkimukseen. Taiwanilainen TSMC on kertonut investoivansa seuraavan kolmen vuoden aikana 100 miljardia dollaria vastauksena kasvaneeseen kysyntään. TSMC:llä on joidenkin arvioiden mukaan 90% markkinaosuus kehittyneimpien prosessorien valmistuksesta. Autovalmistajat ovat syyttäneet TSMC:tä tuotantovaikeuksistaan, mutta nämä ovat TSMC:n mukaan "asiakkaan asiakkaan asiakkaita" eikä TSMC pysty priorisoimaan näitä.
Osa komponenttipulasta liitetään ennakoitua suurempaan kysyntään, johon liitetään myös kiinalaisten valmistajien tilaukset varastoon johtuen huolesta uusista kauppapakotteista. Edistyneimmässä EUV-litografiassa käytettäviä laitteita valmistaa vain ASML. Suuri osa toimitusvaikeuksista koskee yksinkertaisempia komponentteja kuten virran ohjaukseen käytettäviä, jotka valmistetaan vanhemmilla tuotantoprosesseilla. Suuri osa kysynnästä koskee yksinkertaisia mutta laajalti levinneitä komponentteja, joiden kysyntä vaihtelee rajusti ja joiden valmistuskapasiteettiin investointi on riskialtista. Vuonna 2019 komponenttien myynti laski, mutta vuodelle 2020 ennakoitiin kysynnän kasvua ja elokuusta 2020 elokuuhun 2021 kysyntä oli moninkertaisesti suurempaa kuin ennakoitu. Piikiekkoja valmistava GlobalWafers on kertonut ettei pysty toimittamaan kysynnän mukaista määrää ja ennakoi tilanteen jatkuvan vuoteen 2024 saakka.
Sähköautoista tunnettu Tesla on kertonut komponenttipulan johdosta vaihtaneensa vaihtoehtoisiin piireihin ja kirjoittaneensa firmwaren uudestaan "viikoissa".
Puolijohdeteollisuuden käyttämän neon-kaasun toimitus on kärsinyt Venäjän hyökättyä Ukrainaan. Sodan vuoksi kaksi Ukrainalaista yritystä on joutunut lopettamaan tuotantonsa. Kaksi Ukrainalaista yritystä tuottaa maailmassa noin puolet puolijohdeteollisuuden tarpeisiin sopivasta laadusta.
Puolijohdetuotteet
Puolijohdetuotteet voidaan jakaa muisti-, logiikka-, suoritin- ja tehopuolijohteisiin.
Muistipiirit
Puolijohdeteollisuuden tuotteita ovat myös muistipiirit:
Suorittimet
Suorittimet (mikroprosessorit, mikrokontrollerit, järjestelmäpiirit) ovat yksi merkittävä kohde puolijohteille.
Tehopuolijohteet
Tehopuolijohteita ovat muun muassa kytkin- ja tasasuuntaajalaitteissa käytetyt kuten hakkuriteholähteissä.
Yritykset
Vuonna 2021 Intel ilmoitti ryhtyvänsä valimoksi ja tarjoavansa valmistusta muiden piireille, jota se on aiemmin välttänyt. Intel on omien vaikeuksiensa johdosta myös suunnitellut ulkoistavansa kehittyneimpien piiriensä valmistuksen TSMC:lle. Suuret yritykset kuten Amazon ja Google ovat siirtymässä pois Intelin piireistä itsesuunnittelemiinsa piireihin.
Aiemmin suuri valmistaja IBM myi valmistuksensa GlobalFoundriesille vuonna 2014. IBM ei ollut panostanut valmistukseen riittävästi tehdäkseen siitä kannattavaa ja myi sen.
Vuonna 1987 perustettu TSMC kilpaili 2010-luvulla Samsungin kanssa kehittyneimmässä teknologiassa ja sai merkittäviä voittoja vähävirtaisessa teknologiassa, jota se oli kehittänyt satojen eri asiakkaiden tarpeisiin. TSMC:llä oli usein uusi asiakas halukkaana maksamaan uudesta teknologiasta. Useat asiakkaat mahdollistivat nopean kehityksen ja yritys pystyi ottamaan useita pienempiä askeleita: suuremmissa harppauksissa on myös suuremmat riskit Chenming Hun mukaan. Useat yritykset ovat valmistaneet itsesuunniteltuja piirejä TSMC:llä ja sillä on vuonna 2021 arviolta 90% osuus kehittyneimmissä piireissä (5–10 nanometrin tekniikoilla) loppujen ollessa Samsungilla. Suurimmat voitot piireissä on niiden suunnittelussa ja myynnissä eikä niiden valmistuksessa: vastoin monien odotuksia TSMC on kuitenkin osoittanut olevansa kannattava.
Suurimmat yritykset
Suurimmat yritykset myynnin mukaan vuoden 2019 ensimmäisellä neljänneksellä:
Puolijohdeteollisuus Suomessa
Eräitä Suomalaisia puolijohdeteollisuuden yrityksiä:
Emanuel Litvinoff
thumb|Emanuel Litvinoff vuonna 1973. Emanuel Litvinoff (5. toukokuuta 1915 – 24. syyskuuta 2011) oli brittiläinen kirjailija, näytelmäkirjailija ja ihmisoikeustaistelija. Hän oli merkittävä hahmo anglo-juutalaisen kirjallisuuden piirissä.
Litvinoff tiedosti hyvin juutalaisen identiteettinsä asuttuaan lapsuudessaan Itä-Lontoossa alueella, jota hän nimitti getoksi. Hän on kuvannut näitä lapsuudenvaiheitaan tunnetuimmassa teoksessaan Journey Through a Small Planet.
Litvinoff nosti julkisuuteen T. S. Eliotin juutalaisvastaisuuden, jota hän käsitteli esimerkiksi runossaan "To T. S. Eliot". Hän oli kuitenkin Eliotin ihailija. Hän esitti runon eräässä tilaisuudessa. Vaikka Eliot oli juuri astumassa sisään, hän päätti lausua runon. Eliotin kerrotaan sanoneen: "Se on hyvä runo, oikein hyvä runo."
Panhuilu
pienoiskuva|upright|Perulais-yhdysvaltalainen Fredy Pasco soittamassa amerikkalaista panhuilua sikua eli zampoñaa. Panhuilu on puhallinsoitin, aerofoni, joka koostuu useasta erimittaisesta, vierekkäin kiinnitetystä suljetusta pillistä. Pillien määrä voi olla neljästä 18:aan. Pillit ovat toisesta päästään umpinaisia tai sisältä tukittuja, eikä niissä ole sormiaukkoja. Soitinta soitetaan pitämällä sitä molemmilla käsillä ja puhaltamalla pillien päihin. Pitkään tai paksuun pilliin puhallettaessa saadaan matalampi ääni kuin lyhyeen tai kapeaan puhallettaessa. Panhuilussa on syvä ja rikas ääni.
Panhuiluja on erilaisia eri puolilla maailmaa, ja panhuilua voidaankin kutsua pikemminkin huilutyypiksi kuin yhdeksi soittimeksi. On mahdollista, että panhuilu on keksitty useassa paikassa itsenäisesti. Myös soittimen nimi vaihtelee kulttuureittain: esimerkiksi muinaiskreikassa se on syrinks, Moldovassa nai ja inkoilla siku tai zampoña.
Panhuilua soittivat jo muinaiset kreikkalaiset, etenkin arkadialaiset paimenet. Soitin esiintyy tiheään kreikkalaisessa taiteessa. Varhaisinta sen käyttö oli Kykladeilla kolmannella vuosituhannella eaa. Kreikkalaisessa mytologiassa soittimen keksijäksi nimetään Pan, arkadialainen paimenten jumala. Pan rakastui nymfiin nimeltä Syrinks ja alkoi tavoitella tätä. Juuri kun Pan sai Syrinksin kiinni, ylijumala Zeus pelasti nymfin muuttamalla tämän ruo’oiksi. Raivostunut Pan hajotti ruo’ot kappaleiksi mutta katui pian ja alkoi suudella rikkomiaan ruokoja, menetettyä rakastaan. Samalla hän huomasi, kuinka ruo’onkappaleista lähti ääniä hänen puhaltaessaan niihin. Hän valmisti ruo’oista soittimen ja nimesi sen menettämänsä nymfin mukaan.
Tunnettuja panhuilisteja ovat muun muassa romanialainen Gheorghe Zamfir, moldavialainen Vasili Iovu ja suomalainen Stefan Stanciu.
Fedir Bohatyrtšuk
pienoiskuva|Fedir Bohatyrtšuk vuonna 1923. Fedir Parfenovytš Bohatyrtšuk (,, 14. marraskuuta 1892 Kiova, Venäjän keisarikunta – 4. syyskuuta 1984 Ottawa, Kanada) oli ukrainalais-kanadalainen shakin kansainvälinen mestari sekä kirjeshakin kansainvälinen mestari. Hän oli myös tohtori, poliittinen aktivisti sekä shakkikirjailija.
Solistiyhtye Suomi
Solistiyhtye Suomi oli tanssimusiikkia soittava yhtye, joka perustettiin 1980-luvun alussa. Solistiyhtye Suomen alkuperäiset jäsenet olivat Pekka Hartonen (basso ja laulu), Kalervo "Randy" Korlin (harmonikka ja laulu) sekä Lassi Marttila (rummut ja laulu). Tunnetuksi yhtye tuli esittämällä omia sovituksiaan jo aiemmin julkaistuista iskelmäkappaleista, joista vanhimmat olivat 1930-luvulta. Tunnetuimpia yhtyeen esittämiä kappaleita ovat mm. ”Mahtava peräsin ja pulleat purjeet”, "Sheila" ja ”Rilluttele yö”. Yhtyeen kappaleet olivat usein humoristisia.
Tuomo Karjalainen
Tuomo Karjalainen (s. 12. kesäkuuta 1980 Kajaani) on suomalainen entinen jääkiekkomaalivahti. Hän pelasi urallaan SM-liigassa 85 runkosarja- ja kolme playoff-ottelua. Karjalainen voitti SM-hopeaa Turun Palloseurassa vuonna 2004. Hän pelasi myös kolmena kautena Ruotsissa. Jatkoaika.com -verkkolehden toimittaja Jani Mesikämmenen marraskuussa 2005 Karjalaiselle antaman haastattelun mukaan hän oli teknisesti osaava ja rauhallinen maalivahti. Karjalainen ei ollut kuitenkaan kovin isokokoinen ja joutui omien sanojensa mukaan työstämään torjuntojaan enemmän. Hän toimii nykyään TPS:n B-nuorten SM-sarjajoukkueen maalivahtivalmentajana.
Junioriura
Karjalainen on Kajaanin Hokin kasvatti. Hän muutti 15-vuotiaana Aurajoen lukion perässä Turkuun ja siirtyi Turun Palloseuran C-nuoriin kaudeksi 1995–1996. Hän voitti kauden päätteeksi C-nuorten SM-hopeaa. Karjalainen voitti myös B-nuorten Suomenmestaruuden vuonna 1997 ja SM-hopeaa vuonna 1998. Hän voitti kaudella 1997–1998 myös A-nuorten Suomenmestaruuden, kun Karjalainen puki yhteen playoff-otteluun. Kauden 1998–1999 hän vietti lähes kokonaan TPS:n A-nuorten kakkosmaalivahtina Antero Niittymäelle ja sai peliaikaa vain yhdessä runkosarjaottelussa. Karjalainen haki pelituntumaa myös Kiekko-67:n A-nuorten I-divisioonajoukkueesta. Hän voitti TPS:ssä kauden päätteeksi A-nuorten SM-pronssia.
Solistiyhtye Suomi
Toiminta
1990-luvulle tultaessa yhtye lopetti toimintansa alkuperäisessä kokoonpanossa. Kvartetiksi muuttunut Solistiyhtye Suomi julkaisi vuonna 1991 CD-albumin "Viisastenkerho". Levyltä julkaistu "Kallen valssi" -single soi noihin aikoihin paljon radiossa. Uudistuneen yhtyeen jäsenet olivat Pekka Hartonen (basso ja laulu), Lassi Marttila (rummut ja laulu), Martti Honkanen (harmonikka ja laulu) sekä Markku Rönkkö (harmonikka ja laulu).
Tuomo Karjalainen
Junioriura
Kaudella 1999–2000 Karjalainen nousi TPS:n A-nuorten pääasialliseksi vastuunkantajaksi ja torjui 39 runkosarjaottelussa kuusi nollapeliä, mikä oli eniten koko A-nuorten SM-liigassa. Hän voitti kauden päätteeksi A-nuorten SM-hopeaa. Kaudella 2000–2001 Karjalainen puki kahteen SM-liigaotteluun, mutta hän jäi kuitenkin ilman peliaikaa.
Nousu TPS:n SM-liigajoukkueeseen
Karjalainen siirtyi kaudeksi 2001–2002 Mestis-joukkue TuToon. Hän jakoi varsin tasaisesti joukkueen torjuntavastuun Timo Kinnusen kanssa ja pelasi tulokaskautensa aikana 21 runkosarja- ja kaksi playoff-ottelua. Kauteen 2002–2003 Karjalainen lähti niin ikään TPS:n SM-liigajoukkueen kakkosmaalivahtina Jason Elliottille. Hänen vastuunsa jäi kuitenkin melko vähäiseksi ja Karjalainen pelasi kauden aikana neljässä runkosarjaottelussa, joista kaksi hän aloitti. Joulukuussa 2002 TPS lainasi Karjalaisen joulutaukoon asti kestäneellä sopimuksella Mestis-joukkue Kokkolan Hermekseen, josta TPS:n suuntaan siirtyi puolestaan alkukauden siellä lainalla pelannut Teemu Lassila. Karjalainen pelasi Hermeksessä neljä ottelua. Tammikuussa 2003 TPS lainasi hänet toistaiseksi voimassa olevalla sopimuksella TuToon. Karjalainen pelasi siellä kauden loppuun, kun Lassila otti TPS:ssä lopulta ykkösmaalivahdin paikan ja Karjalainen jäi joukkueen kolmosmaalivahdiksi.
Solistiyhtye Suomi
Toiminta
Vuodet 1993-1999 Solistiyhtye Suomi vietti täydellistä hiljaiseloa. Vuonna 2000 se aloitti taas toimintansa ja samana vuonna julkaistiin CD-levy "Elämän Tsa Tsa Tsa". Pekan ja Randyn lisäksi yhtyeessä soittivat Pasi Suikkanen harmonikka, laulu ja Petri Parkko rummut.
Tuomo Karjalainen
Nousu TPS:n SM-liigajoukkueeseen
Kauteen 2003–2004 Karjalainen lähti niin ikään TPS:n kakkosmaalivahtina Teemu Lassilalle. Lassila kuitenkin loukkaantui jo alkukaudella harjoituksissa, joten Karjalaisen vastuu lisääntyi ja hän teki lopulta läpimurron SM-liigaan. Karjalainen pelasi runkosarjassa 40 ottelua torjuen kolme nollapeliä. TPS voitti runkosarjan, mutta Lassila nousi kuntouduttuaan kuitenkin kevätkaudella takaisin joukkueen pääasialliseksi ykkösmaalivahdiksi. Karjalainen pelasi pudotuspeleissä enää kolmessa ottelussa, joista yhden hän aloitti. Karjalainen voitti kauden päätteeksi SM-hopeaa. Marraskuussa 2003 hän teki TPS:n kanssa kaksivuotisen jatkosopimuksen. Kaudella 2004–2005 Karjalainen jäi joukkueen selkeäksi kakkosmaalivahdiksi Lassilalle ja pelasi vain kymmenen runkosarjaottelua. Hän haki myös kuuden ottelun verran pelituntumaa TuTon Mestis-joukkueesta. Karjalaisen kausi päättyi lopulta reisivammaan helmikuussa 2005.
Solistiyhtye Suomi
Toiminta
Hartosen sydänleikkauksen ja sitä seuranneen aivoinfarktin jälkeen yhtye lopetti toimintansa vuonna 2005.
Tuomo Karjalainen
Nousu TPS:n SM-liigajoukkueeseen
Karjalainen lähti kauteen 2005–2006 TPS:n ykkösmaalivahtina parinaan joukkueen edellisen kauden kolmosmaalivahti Juho Santanen. Hänelle etsittiin kuitenkin kokeneempaa paria pitkin kesää ja alkukautta. Lopulta TPS hankki maalivahtiosastolleen Joni Puurulan lokakuussa 2005. Karjalainen jakoi varsin tasaisesti syyskauden torjuntavastuun hänen kanssaan, mutta jäi lopulta kakkosmaalivahdiksi Puurulalle. Karjalainen pelasi kauden aikana 28 runkosarjaottelua.
Solistiyhtye Suomi
Toiminta
Randy Korlin kuoli sydänkohtaukseen kotonaan Espanjassa 20. heinäkuuta 2005.
Tuomo Karjalainen
Vuodet Ruotsissa ja syksy Ässissä
Kaudeksi 2006–2007 Karjalainen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Växjö Lakersiin. Hän toimi joukkueen selkeänä ykkösmaalivahtina ja pelasi 36 runkosarja- ja kolme nousukarsintasarjan ottelua torjuen kolme nollapeliä. Karjalainen jatkoi Lakersissa myös kaudella 2007–2008, jolloin hän jäi lopulta joukkueen kakkosmaalivahdiksi Viktor Fasthille ja pelasi 19 runkosarjaottelua.
Karjalainen palasi kaudeksi 2008–2009 SM-liigaan ja siirtyi 1+1-vuotisella sopimuksella Porin Ässiin. Hän lähti kauteen Eero Kilpeläisen aisaparina. Karjalainen jäi selkeäksi kakkosmaalivahdiksi Kilpeläiselle ja pelasi vain kolme ottelua. Lisäksi hänen syyskauttaan haittasi nivusvamma. Lopulta Ässät täydensi maalivahtiosastoaan marraskuussa 2008 Tomáš Duballa, mikä tiesi Karjalaisen putoamista kolmosmaalivahdiksi. Hänelle etsittiin uutta seuraa ja Karjalainen siirtyi lopulta tammikuussa 2009 loppukauden sopimuksella Ruotsin Elitserienin Timrå IK:hon. Hänet hankittiin paikkaamaan Magnus Åkerlundin loukkaantumista. Karjalainen toimi hetken kakkosmaalivahtina Johan Backlundille ja hän pelasi vain yhdessä ottelussa, johon Karjalainen vaihdettiin noin puolessa välissä. Åkerlund kuntoutui loppukaudella, eikä Karjalainen mahtunut enää Timrån kokoonpanoon. Hän lopetti pelaajauransa kevääseen 2009.
Pelaajauran jälkeen
Kaudeksi 2016–2017 Karjalainen nimettiin TPS:n B-nuorten SM-sarjajoukkueen maalivahtivalmentajaksi.
Dropped D
Virettä käytetään yleisesti metallimusiikissa ja rockmusiikissa sekä toisinaan myös muun muassa taidemusiikissa. Pudotettu D -vire mahdollistaa voimasointujen soiton yhdellä sormella alimmilta kieliltä, joten vire helpottaa niiden soittamista varsinkin nopeatempoisissa kappaleissa.
Useat metalliyhtyeet käyttävät ja ovat käyttäneet virettä, esimerkiksi Slayer, Pantera, Helmet, Trivium, Lamb of God, Slipknot, Korn, Stam1na, Six Feet Under, System of a Down, Mötley Crüe sekä Avenged Sevenfold.
Muunnelmat
Rockyhtye Led Zeppelinin kappaleessa "Kashmir" osa Jimmy Pagen kitaroista on viritetty DADGAD-vireeseen, eli kaksi ylintäkin kieltä on pudotettu kokosävelaskeleella.
Guitarstemning
Fida International
thumb|Fida Secondhand-myymälä Tampereella. Fida International eli Fida on suomalainen vuonna 1927 perustettu lähetys- ja kehitysyhteistyöjärjestö. Fida on suurimpia suomalaisia lähetys- ja kehitysyhteistyöjärjestöjä ja hyväntekeväisyysmyymäläketjuja. Vuonna 2021 järjestö työskenteli yli 50 maassa yhdessä paikallisten seurakuntien ja muiden kansalaisyhteiskunnan toimijoiden kanssa. Fida on ulkoministeriön kumppanuusjärjestö ja on saanut kehitysyhteistyöhön valtiontukea vuodesta 1974. Sana fida on latinaa ja merkitsee uskollista ja luotettavaa.
Fidan toiminta perustuu kristilliseen arvopohjaan, kuten lähimmäisenrakkauteen. Fida on suomalaisten helluntaiseurakuntien perustama järjestö, joka tekee työtä lasten, nuorten ja haavoittuvassa asemassa olevien puolesta. Järjestö on Vastuullinen Lahjoittaminen ry:n jäsen.
Fidan päätoimistolla, Fida-myymälöissä, ulkomailla kehitysyhteistyön ja humanitaarisen avun asiantuntijoina työskenteli 203 työntekijää vuonna 2020. Fidan ja seurakuntien lähettämiä työntekijöitä työskentelee yli 30 maassa noin 128 henkeä. Lisäksi Fida on työllistänyt paikallista väkeä ulkomaan hankkeissa. Sadat nuoret ja aikuiset suuntaavat Fidan kautta vuosittain lyhytaikaisiin lähetystehtäviin ja harjoitteluihin ulkomaille.
Fidan toiminnanjohtajana aloitti vuonna 2009 Harri Hakola. Häntä ennen tehtävää hoiti yli 20 vuoden ajan Arto Hämäläinen, joka jäi toiminnanjohtajan paikalta eläkkeelle.
Historia
Fida International perustettiin vuonna 1927 nimellä Suomen Vapaa Ulkolähetys. Merkittävä rooli perustamisessa oli Nikolai Pöystillä, joka oli hankkinut lähetyskokemusta Mantšuriassa ja Venäjällä. Suomalaisen helluntailiikkeen lähetystyön juuret alkavat kuitenkin jo vuodesta 1912, jolloin Emil Danielsson lähetettiin Keniaan. 1930-luvulla helluntailiikkeen lähetystyö perustui paikallisseurakuntien kautta tehtyyn työhön. Alkuvuosina lähetyspioneerina toimi myös Toimi Yrjölä ja hänen perheensä. He tekivät lähetystyötä Kiinassa, Ceylonilla (Sri Lanka) ja Aasian merillä Ebeneser-lähetyslaivalla.
Toisen maailmansodan jälkeen alkoi voimakas lähetystyön kasvu, ja tällöin tiedostettiin tarve koordinoivalle organisaatiolle. SuVUL sai vastuulleen seurakuntien kansainväliset suhteet ja lähettien edustamisen ulkomailla.
Jo kauan ennen valtiollisen kehitysyhteistyön alkua lähetystyöntekijät olivat perustaneet sairaaloita, kouluja ja orpokoteja työalueilleen. Sosiaalisen työn haasteisiin vastaamista varten perustettiin kehitysyhteistyöosasto vuonna 1974 nimellä Lähetyksen Kehitysapu. Työtä tukemaan avattiin myös ensimmäinen LKA:n kirpputori (sittemmin Fida Secondhand-myymälä) Helsinkiin vuonna 1979.
Fidan humanitaariselle avulle alkusysäyksen antoi puolestaan Etiopian nälänhätä vuonna 1984. Fida aloitti ensimmäisen alueellisen ohjelman vuonna 1999. Järjestön nimi muutettiin vuonna Fidaksi vuonna 2001.
Kehitysyhteistyö
Kehitysyhteistyössä Fida noudattaa vuosille 2014–2017 laatimaansa kehitysyhteistyöohjelmaa teemalla "Muuttunut yksilö – muuttuneet yhteisöt". Vuonna 2016 Fidalla oli 42 hanketta seitsemän alueohjelman sisällä.
Suomen ulkoasiainministeriöllä ja Fidalla on kumppanuussopimus, ja järjestö on saanut kehitysyhteistyötukea vuodesta 1974 alkaen. Vuonna 2016 valtio tuki Fidan hankkeita 4,7 miljoonalla eurolla. Lisäksi Fidalla on sopimus Euroopan komission humanitaarisen avun osasto ECHO:n kanssa ja katastrofirahasto nopeaan auttamiseen.
Fidan kehitysyhteistyön tavoitteena on vähentää köyhyyttä ja edistää ihmisoikeuksien toteutumista. Järjestö tekee työtä kumppanuudessa yhteistyömaiden kulttuurin ja olosuhteet tuntevien helluntaikirkkokuntien tai kansalaisjärjestöjen kanssa. Fidan periaatteena on voimauttaa kumppanit toimimaan itse oman yhteisönsä parhaaksi. Kohdemaissa asuu ja työskentelee pysyvästi Fidan henkilöstöä, joka huolehtii avun perillemenosta.
Kehitysyhteistyötä tehdään uskontoon, etniseen taustaan tai sukupuoleen katsomatta. Fida on myös sitoutunut kansainvälisiin sopimuksiin, kuten humanitaarisen avunannon standardeihin ja raportoi kehitysyhteistyövarojen käytöstä ulkoministeriölle. Fida teettää vuosittain 5–10 arvioivaa tutkimusta kehitysyhteistyöhankkeistaan, joissa pääsääntöisesti ulkopuolinen toimija selvittää, miten hankkeet ovat onnistuneet ja onko niistä ollut hyötyä. Vuonna 2016 teetettiin seitsemän ulkoista arviointia.
Lähetystyö
Fidan ja Suomen helluntaiseurakuntien lähetystyön tarkoituksena on välittää kristillistä sanomaa. Lähetystyöntekijät toimivat yhteistyössä paikallisten seurakuntien ja kirkkokuntien kanssa. Nykyään heidän keskeinen tehtävänsä on paikallisen yhteistyökumppanin tukeminen esimerkiksi Raamattu- tai lähetyskoulutuksen kautta. Vuonna 2016 eri puolilla maailmaa Fidan raamattu- ja lähetyskoulutukseen osallistui 1 100 opiskelijaa.
Fida on Suomen Lähetysneuvoston (SNL) jäsen.
Kirpputorit
Fida omistaa Suomen suurimman kirpputoriketjun eli Fida Secondhand-myymälät. Vuonna 2016 Fida Seconhand-myymälöitä oli Suomessa tukkumyyntipisteen lisäksi 27. Ensimmäinen myymälä avattiin Helsingissä jo vuonna 1979. Seconhand-myymälät ottavat vastaan hyväkuntoisia tavaroita ja vaatteita, joista saaduilla tuotoilla kerrytetään Fidan omarahoitusosuutta, jota vastaan saadaan Suomen ulkoasiainministeriön kehitysyhteistyötukea.
Men's physique
Tunnettuja Men's physique -kilpailijoita
Kansainvälisesti menestyinen Men's physique -kilpailija on Jeremy Buendia, joka on voittanut Mr. Olympian Men's physique -sarjan neljä kertaa. Tunnetuimpia suomalaisia Men’s physique -kilpailijoita ovat mm. Sherko Eliassi, Momar Bah ja Alexandros Staboulis.
Fida International
Rahoitus
Fidan toimintaa rahoitetaan lahjoitusvaroilla, julkisella tuella, seurakuntien tukimaksuilla ja Fida-myymälöiden voitolla. Merkittävä osa Fidan rahoituksesta tulee julkisesta tuesta, jonka Suomen ulkoministeriö myöntää kehitysyhteistyöhön ja humanitaariseen apuun sekä Euroopan unionin myöntämästä tuesta kehitysyhteistyöhön. Fidan toimintaa rahoittavat myös kummit, kuukausilahjoittajat sekä kampanjoihin ja keräyksiin osallistuvat lahjoittajat.
Tom Selleck
Selleckille tarjottiin Magnum-sarjan pääosaa vuonna 1981. Hän otti roolin vastaan, vaikka oli jo sitoutunut esittämään Indiana Jonesia Kadonneen aarteen metsästäjät -elokuvassa. Selleck hylkäsikin elokuvaroolin muutamia viikkoja ennen elokuvan kuvausten alkua.
Selleck on esiintynyt sekä Magnumin aikana että sen jälkeen useissa elokuvissa kuten Karkuri, Kolme miestä ja pikkuneiti ja Kolme miestä ja baby. Hän esitti pääosaa elokuvassa Australian villi länsi. Sen lisäksi hän näytteli Monica Gellerin pitkäaikaista poikaystävää Richardia televisiosarjassa Frendit. Viime vuosina Selleck on näytellyt poliisipäällikkö Jesse Stonea useissa televisioelokuvissa, joista ensimmäinen on Jesse Stone: Stone Cold. Viimeisin merkittävä TV-sarja, jossa hän on pääesiintyjä on Blue Bloods. Siinä hän näyttelee New Yorkin poliisikomentajaa (ylin arvonimi), jonka perhe on vahvasti mukana isänsä toimessa (pojat ovat poliisivoimissa, tytär apulaissyyttäjä ja isoisä on eläkkeellä oleva entinen poliisikomentaja - ennen poikaansa).
Selleckillä on tähti Hollywood Walk of Famella.
Yksityiselämä
Tom Selleck on ollut kaksi kertaa naimisissa, vuosina 1971-1982 Jaqueline Rayn kanssa. Vuonna 1987 Selleck meni naimisiin Jillie Mackin kanssa. Tom Selleckillä on kaksi lasta.
Alexander Flamberg
thumb|Aleksander Flamberg Alexander Flamberg (1880 Varsova – 24. tammikuuta 1926 Varsova) oli puolalainen shakkimestari.
Flamberg syntyi Englannissa juutalaiseen perheeseen. Hän voitti Varsovan shakkimestaruuden vuosina 1901 ja 1902.
Joel Hirvonen
Joel Hannes Hirvonen (s. 10. syyskuuta 1994 ) on suomalainen näyttelijä, joka on näytellyt muun muassa Aimon roolissa televisiosarjassa #lovemilla ja siitä tehdyssä elokuvassa Lovemilla. Hän on opiskellut Teatterikorkeakoulussa vuodesta 2015 alkaen.
Valleyn rautatieasema
pienoiskuva|left|Aseman tasoristeys.
Kouvolan vaakuna
pienoiskuva|oikea|150px|Tammikuussa 2009 käyttöön otettu uusi Kouvolan vaakuna Kouvolan vaakuna on Kouvolan kaupungin tunnus. Vaakunan on suunnitellut Tapani Talari ja se otettiin käyttöön 1. tammikuuta 2009 Kouvolan yhdistyttyä Anjalankosken, Elimäen, Jaalan, Kuusankosken ja Valkealan kanssa.
Vaakunan heraldinen selitys kuuluu: "Mustalla kilvellä hopeinen aaltokoroinen tyviö ja kultainen liljapäinen, kuusipuolainen sideruusuke." Ruusuke puolineen kuvaa kuuden yhdistyneen kunnan liittoa. Puolien päissä olevat liljat viittaavat Kymenlaakson maakunnan nimikkokasviin, keltakurjenmiekkaan, mustan ja hopean ollessa maakunnan perinteiset tunnusvärit. Vaakunan aaltokoroinen tyviö viittaa Kymijoen kaupunkiin.
Vanha vaakuna
pienoiskuva|150px|Kouvolan vanha vaakuna vuosina 1952–2008 Kouvolan vanhan vaakunan on suunnitellut taiteilija Gustaf von Numers vuonna 1952 ja vuoden 2009 alussa se siirtyi kotiseutuvaakunaksi. Tunnuksen aiheena on Kouvolan maantieteellinen asema.
Kaksivuoroviljely
Kaksivuoroviljely on historiallinen viljelymuoto, jossa peltoa aina vuorovuosin viljeltiin ja pidettiin kesannolla.
Kaksivuoroviljelyä on harjoitettu Ruotsissa 1200-luvulta. Suomessa siihen siirryttiin varhaiskeskiajalla syysrukiin viljelyn leviämisen yhteydessä. Viljelymuoto oli käytössä 1870-luvulle.
Kouvolan vaakuna
Vanha vaakuna
Vaakunan heraldinen selitys kuuluu: "Mustassa kentässä on hopeinen vinoristi, jossa on kaksi punaista, kaksilehtistä avainta ristissä."
Vinoristikuvio kuvaa Kouvolan asemaa rautatieliikenteen risteyspaikkana sekä rautatieläisten että liikemiesten kotipaikkana. Punaiset avaimet kuvastavat Kouvolan avainasemaa sekä Pohjois-Kymenlaakson että Suomen tärkeänä risteysasemana. Musta ja hopea ovat Kymenlaakson perinteiset värit.
Kīlauea
right|thumb|Kilauean huippu[[kaldera sijaitsee paljon suuremman Mauna Loa-tulivuoren kaakkoisrinteellä. Kilauean huipulta on matkaa Mauna Loan huipulle 24 kilometriä.]] right|thumb|Huippukalderan ja [[Puʻu ʻŌʻō-purkausaukon sijainti]] Kīlauea on aktiivinen kilpitulivuori Havaijin saarella. Korkeudeltaan se on 1 277 metriä. Kīlauea on purkautunut vuoden 1952 jälkeen yhteensä 34 kertaa. Havaijin kielellä kilauea tarkoittaa syöksevää. Kīlauea sijaitsee osittain Hawaii Volcanoesin kansallispuistossa.
Kīlauea on nuorin ja lounaisin tulivuori Havaijilla. Sen jatkuva purkautuminen alkoi vuonna 1983 ja 21. toukokuuta 2010 se oli jatkunut jo 10 000 päivää. Se onkin pisimpään yhtäjaksoisesti purkautunut tulivuori maailmassa. Tulivuoren itäisellä rift-vyöhykkeellä on Puʻu ʻŌʻō -niminen purkausaukko.
Havaijilaisen mytologian mukaan tulivuoren sisässä asuu jumalatar Pele, joka vihastuneena aiheuttaa purkauksia.
Aiheesta muualla
19.40722°N, -155.28333°W
Quintessence (suomalainen yhtye)
Quintessence on suomalainen yhtye, joka kuvaa musiikkiaan termillä ”nu-soul”. Yhtye on saanut musiikkiinsa vaikutteita muun muassa soulista, jazzista, hip hopista, funkista ja progesta.
Quintessence syntyi vuonna 1999, kun kitaristi Aki Haarala pyysi Emma Salokoskea, jonka kanssa hän oli aikaisemmin soittanut proge-yhtyeessä, hänen ja DJ Jouni Helmisen, taiteilijanimeltään DharmaOne, drum'n'bass-projektiin Kampissa, Helsingissä. Projektista syntyi lopulta Quintessencen ensimmäisen EP:n nimikappale ”White Light”. Ensimmäiset keikkansa yhtye teki kesällä 2000. Neljän kappaletta sisältäneen White Light -EP:n julkaisi vuonna 2001 lontoolainen levy-yhtiö Dorado, ja levyjä saatiin Suomeen tuhannen kappaleen erä. Yhteistyö Doradon kanssa ei kuitenkaan sujunut, joten yhtye vaihtoi suomalaiselle Texicalli Recordsille.
Quintessenceen liittyivät basisti Heikki Laine, trumpetisti Jukka Eskola sekä kosketinsoittaja Tuomo Prättälä. Aluksi yhtyeen keikoilla soitti rumpuja Teppo Mäkynen, mutta hänet myöhemmin korvasi Mikko Kaakkuriniemi. Prättälän mukaantulo muutti yhtyeen tyyliä jammailusta melodisempaan suuntaan, ja tämän kehityksen myötä Helminen päätti jättää yhtyeen. Eskolan tilalle yhtyeeseen tuli vielä Verneri Pohjola. Quintessencen ensimmäinen albumi, Talk Less Listen More, julkaistiin marraskuussa 2002, ja levy oli ehdolla saman vuoden Jazz-Emman saajaksi. Brittiläinen levy-yhtiö Whatmusic julkaisi levyn keväällä 2005. Syksyllä 2004 julkaistiin Quintessencen toinen albumi 5 am, joka nousi Suomen albumilistan sijalle kahdeksan. Levy on julkaistu Suomen lisäksi koko Euroopassa sekä Japanissa.
Quintessence on esiintynyt muun muassa Virossa, Norjassa ja Hollannissa, ja vuonna 2003 se esiintyi Suomen suurimmilla jazz-festivaaleilla, Pori Jazzeilla The Roots -yhtyeen lämmittelijänä. Quintessencen ympärille on kehittynyt Q-kollektiivi, jonka jäsenet ovat vaikuttaneet monissa yhtyeissä, kuten Q-Continuum, Emma Salokoski Ensemble, Ilmiliekki Quartet, Tuomo, Fly ja MP4. Yhtyeen nimi Quintessence on englantia ja tarkoittaa alun perin Aristoteleen luonnonfilosofiassaan olettamaa viidettä elementtiä eetteriä, josta kuunylinen maailmankaikkeus hänen mukaansa koostuu, mutta myös perikuvaa, olennaista. Tuomo Prättälän mukaan maailmassa on noin 500 Quintessence-nimistä yhtyettä.
Sanrio
thumb|Sanrio Sanrio on japanilainen yritys, joka on perustettu vuonna 1960. Sanrio myy monenlaisia eläinhahmojen kuvilla varustettuja tuotteita. Yritys on toiminut myös elokuvien tuottajana. Sanriolla on kaksi teemapuistoa Japanissa, Sanrio Puroland Tamassa ja Harmonyland Hijissä.
Saint-Denis
Saint-Denis [] on Pariisin esikaupunki kaupungin pohjoispuolella. Se sijaitsee Seine-Saint-Denis’n departementissa noin 9,4 kilometrin päässä Pariisin keskustasta. Saint-Denis’n asukasluku oli 97 875 vuonna 2006.
Suuri osa kaupungin asukkaista on muslimisiirtolaisia Pohjois-Afrikasta. Vuonna 1999 asukkaista 23 % oli syntynyt EU:n ulkopuolella, eikä heillä ollut Ranskan kansalaisuutta. Saint-Denis on kuuluisa basilikastaan, johon on haudattu lähes kaikki Ranskan kuninkaat. Basilika ja koko kaupunki ovat saaneet nimensä Pariisin suojeluspyhimyksen, Pyhän Dionysiuksen mukaan.
Saint Denis’ssä sijaitsee myös Ranskan kansallinen stadion Stade de France, joka rakennettiin vuoden 1998 jalkapallon MM-kisoja varten. Stadionilla pidettiin myös vuoden 2003 yleisurheilun MM-kilpailut.
Saint-Denis’ssä on neljä rautatieasemaa, kaksi metrolinjaa ja kaksi RER-linjaa, jolla pääsee junalla Gare du Nordille.
Aamulla 18. marraskuuta 2015 Saint-Denisissä tapahtui ampumavälikohtaus, joka liittyi Pariisin terrori-iskuihin marraskuussa 2015.
Boxin suot
Boxin suot on kolmesta suosta koostuva suo-alue Sipoon ja Porvoon rajalla. Suot ovat nuoria keidassoita. Se on osa Natura 2000 -hanketta. Alueen kokonaispinta-ala on 156 hehtaaria.
Suot
Vaxesmossen eli Sundmansmossen on soista eteläisin. Vaikka reuna-alueet ovat ojitettuja, on suo muuten hyvin luonnontilainen. Sen keskellä on kivennäismääsaareke Kyrkudden. Stormossen sijaitsee Vaxesmossenista pohjoiseen. Siitä on suojeltu vain eteläosa, sillä pohjoisosa on ojitettu. Fågelsmossen sijaitsee lähimpänä Kilpilahtea. Fågelsmossenissa esiintyy allikkoja.
Lajisto
Boxin soilla esiintyy paljon uhanalaisia perhoslajeja. Merkittäviä lajeja ovat kirjoverkkoperhonen, muurainhopeatäplä, naavamittari, rämelehtimittari ja suotarhayökkönen. Linnusto on tavanomainen. Alueella esiintyy myös vaiveroa.
Tom Steels
thumb|200px|Tom Steels
Tom Steels (s. 2. syyskuuta 1971 Sint-Gillis-Waas) on belgialainen ammattilaispyöräilijä. Steels on erikoistunut yhden päivän kilpailuihin.
Steels oli aikanaan yksi pelätyimmistä kilpakumppaneista massakiritilanteissa, Hän aloitti uransa vuonna 1994 Vlaanderen 2002 -tallissa ja voitti ensimmäisen kahden kauden aikana yhteensä kahdeksan kilpailua. Steelsin läpimurto tapahtui vuonna 1996, jolloin hän siirtyi Mapei-talliin. Hän voitti muun muassa Omloop Het Volk ja Gent-Wevelgem kilpailut. Steelsin paras kausi oli kuitenkin vuosi 1998, jolloin hän voitti toistamiseen Belgian kansallisen mestaruuden ja lisäksi neljä etappia Ranskan ympäriajossa. Uransa aikana hän on voittanut Belgian mestaruuden yhteensä neljästi ja kaiken kaikkiaan yhdeksän etappia Ranskan ympäriajossa.
Kesäkuussa 2007 Steels ilmoitti lopettavansa uransa kauden 2008 lopussa.
Hushed and Grim
Hushed and Grim on yhdysvaltalaisen metalliyhtye Mastodonin studioalbumi, joka julkaistiin 29. lokakuuta 2021 levymerkillä Reprise Records. Albumi on omistettu yhtyeen edesmenneelle managerille Nick Johnille. John menehtyi syöpään vuonna 2018. Vuonna 2022 yhtye julkaisi puolitoista tuntia pitkän dokumenttielokuvan, joka kertoo albumin synnystä.
Vilma Hakala
Vilma Hakala (s. 28. elokuuta 1996) on suomalainen jalkapalloilija, joka on pelannut hyökkääjänä ja keskikentällä. Hän on edustanut Liigassa PK-35 Vantaata kausina 2013–2015, Helsingin Jalkapalloklubia kausina 2016–2019, FC Honkaa kaudella 2020  ja jälleen Helsingin Jalkapalloklubia kaudella 2021. Kaudeksi 2022 hän palasi PK-35 Vantaan joukkueeseen. Ennen kauden 2022 alkua Hakala on pelannut 163 liigaottelua ja tehnyt niissä 50 maalia. Hän voitti Suomen-mestaruuden kausina 2014, 2015 ja 2019 sekä Suomen Cupin kausina 2013, 2017 ja 2019.
Hakala pelasi ensimmäisen naisten maaottelunsa 7. huhtikuuta 2017 Puolaa vastaan. Hän on pelannut vuoden 2019 loppuun mennessä seitsemän naisten maaottelua.
FIFe
FIFe (Fédération Internationale Féline) on kansainvälinen kissaliittojen kattojärjestö. FIFen kanssa yhteistyötä tekevät jäsenliitot noudattavat yhdessä yhteisiä rotumääritelmiä, kasvattajanimi-, näyttely-, tuomari- ja tuomarioppilassääntöjä. FIFen kotipaikka sijaitsee Luxemburgissa ja virallisina kielinä käytetään englantia, saksaa ja ranskaa. Suomessa FIFen jäsenliittona toimii Suomen Kissaliitto ry.
Nisos
Nisos oli kreikkalaisessa mytologiassa Megaran kuningas yksi neljästä Pandion II:n, Ateenan kuninkaan, pojasta.
Metion, Nisoksen setä, oli kaapannut vallan Pandion II:lta. Tämän pojat – Nisos, Aigeus, Pallas ja Lykos – palasivat kuitenkin isänsä kuoleman jälkeen Ateenaan ja ottivat vallan takaisin itselleen. He ajoivat Metionin pojat pois kaupungista, asettivat Aigeaan valtaistuimelle ja jakoivat hallinnon keskenään. Aigeaasta tuli Ateenan ja Nisoksesta Megaran kuningas.
Nisos oli naimisissa Abrotan kanssa, ja tämän kuoltua hän määräsi kaikki megaralaiset naiset käyttämään samanlaisia vaatteita kuin hänen edesmennyt puolisonsa oli käyttänyt. Heidän tyttäristään Eurynome synnytti Poseidonille pojan, Bellerofonin, josta tuli kuuluisa Kreikan sankari, kun taas Skylla aiheutti oman kuolemansa.
Makeus
Makea on yksi viidestä perusmausta. Makea ärsyke saa aikaan mielihyvän tunnetta ihmisissä ja eläimissä. Elintarvikkeen makeus on usein verrannollinen sen sisältämiin sokereihin, sokerialkoholeihin ja synteettisiin makeutusaineisiin.
Mieltymys makeaan ja siitä johtuva ajoittainen niin sanottu makeannälkä on havaittu osittain periytyväksi. Sitä vastoin mieltymys suolaiseen syntyisi ympäristön vaikutuksesta.
Sokerit
Sokerit ovat mono- tai disakkaridisia hiilihydraatteja. Sokerit vaikuttavat makeuden lisäksi myös tuotteen suutuntumaan sekä kokonaismakuun vahvistamalla tai heikentämällä muita aromeja. Sakkaroosia käytetään vertailukohtana arvioitaessa elintarvikkeen makeusvaikutelmaa. Sakkaroosi on fruktoosista ja glukoosista koostuva disakkaridi. Sakkaroosin korkean vesiliukoisuuden vuoksi siitä saadaan jopa 65 % siirappeja. Happamissa olosuhteissa, kuten virvoitusjuomissa, sakkaroosi invertoituu peruskomponenteikseen glukoosiksi ja fruktoosiksi. Reaktion nopeus on verrannollinen liuoksen lämpötilaan ja pH-pitoisuuteen. Inversio pyöristää ja pehmentää liuoksen makua ja on tärkeä elementti esimerkiksi kolajuomien tuotannossa. Inversioprosessi nostaa sokeriliukoisuuden jopa 73 %:iin. Makeutettaessa on mahdollista käyttää myös inversion valmiiksi läpikäynyttä inverttisokeria.
Maissisiirappeja saadaan tärkkelyspitoisista raaka-aineista, erityisesti maissista ja vehnästä. Tärkkelys on glukoosipolymeeri, joka maissisiirappeja valmistettaessa hajotetaan hydrolyysillä glukoosimonomeereiksi. Reaktion täydellisyydestä riippuen saadaan joko lopullista glukoosisiirappia tai edelleen polymeerejä sisältävää maltodekstriiniä. Kyseiset siirapit eivät ole yhtä makeita kuin sakkaroosi tai inverttisokeri, mutta yhdessä muiden makeuttajien kanssa parantavat elintarvikkeen suutuntumaa. Korkeafruktoosisissa maissisiirapeissa (HFCS, isoglukoosi) osa glukoosista on muunnettu fruktoosiksi, ja näin makeusaste on nostettu sakkaroosisiirapin tasolle.